CELEX: 52018PC0518
Language: sl
Date: 2018-07-05
Title: Predlog SKLEP SVETA o sklenitvi, v imenu Evropske unije, Sporazuma v obliki izmenjave pisem med Evropsko unijo in Ljudsko republiko Kitajsko v zvezi s postopkom STO za reševanje sporov DS492 z naslovom Ukrepi, ki vplivajo na tarifne koncesije za nekatere proizvode iz perutninskega mesa

EVROPSKA KOMISIJA
            Bruselj, 5.7.2018
            COM(2018) 518 final
            2018/0281(NLE)
            Predlog
            SKLEP SVETA
            o sklenitvi, v imenu Evropske unije, Sporazuma v obliki izmenjave pisem med Evropsko unijo in Ljudsko republiko Kitajsko v zvezi s postopkom STO za reševanje sporov DS492 z naslovom Ukrepi, ki vplivajo na tarifne koncesije za nekatere proizvode iz perutninskega mesa
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Po poročilu odbora Svetovne trgovinske organizacije (v nadaljnjem besedilu: STO), sprejetem 19. aprila 2017 v postopku STO za reševanje sporov DS492 z naslovom Ukrepi, ki vplivajo na tarifne koncesije za nekatere proizvode iz perutninskega mesa, ki ga je Ljudska republika Kitajska sprožila proti Evropski uniji, je morala EU upoštevati ugotovitve. Odbor je zlasti ugotovil, da bi morala EU pri dodeljevanju količin v okviru tarifnih kvot za države dobaviteljice po pravilih STO kot „poseben dejavnik“ upoštevati večjo zmožnost Kitajske za izvoz perutninskih proizvodov v EU po ublažitvi sanitarnih ukrepov julija 2008. Razumno časovno obdobje za izvajanje odločitev iz poročila odbora po pravilih STO se je začelo 19. aprila 2017.
            
            
               Svet je 12. marca 2018 Komisijo pooblastil za začetek pogajanj s Kitajsko o sporazumni rešitvi. Pogajanja s Kitajsko so se končala s Sporazumom v obliki izmenjave pisem, ki je bil parafiran 18. junija 2018 v Ženevi (v nadaljnjem besedilu: Sporazum). V Sporazumu bi bilo treba upoštevati pravice drugih dobaviteljev, ki so bile dogovorjene v okviru preteklih pogajanj o členu XXVIII GATT. Komisija mora zagotoviti tudi pregledno in ustrezno upravljanje tarifnih kvot.
            
            
               Tajska je navedla, da se strinja z dodelitvijo tarifnih kvot Kitajski, kakor je določeno v Sporazumu, in kmalu pričakujemo prejem njihovega pisnega potrdila (v vsakem primeru pred uradnim podpisom tega sporazuma). 
            
            
               Zato Evropska komisija Svetu predlaga, da sprejme sklep o sklenitvi Sporazuma. 
            
            
               •Skladnost z veljavnimi predpisi s področja zadevne politike
            
            
               Ni relevantno. Ukrep je sprejet v okviru izvajanja odločitev iz poročila odbora STO, kar je obveznost Unije na podlagi Sporazuma o STO. 
            
            
               •Skladnost z drugimi politikami Unije
            
            
               Ni relevantno. Ukrep je sprejet v okviru izvajanja odločitev iz poročila odbora STO, kar je obveznost Unije na podlagi Sporazuma o STO. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Člen 207 Pogodbe o delovanju Evropske unije (v nadaljnjem besedilu: PDEU) v povezavi s členom 218(6) PDEU glede sklenitve mednarodnih sporazumov.
            
            
               •Subsidiarnost (za neizključno pristojnost) 
            
            
               V skladu s členom 3(1)(e) PDEU je predlog v izključni pristojnosti Unije. Načelo subsidiarnosti se zato ne uporablja.
            
            
               •Sorazmernost
            
            
               Ukrep je sprejet v okviru izvajanja odločitev iz poročila odbora STO, kar je obveznost Unije na podlagi Sporazuma o STO. 
            
            
               •Izbira instrumenta
            
         
         
            
               V skladu s členom 218(6) PDEU je potreben sklep Sveta o odobritvi sklenitve Sporazuma.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               Ni relevantno. Ukrep je sprejet v okviru izvajanja odločitev iz poročila odbora STO, kar je obveznost Unije na podlagi Sporazuma o STO. 
            
            
               •Posvetovanja z zainteresiranimi stranmi
            
            
               Objava časovnega načrta, redna posvetovanja z industrijo, zainteresiranimi stranmi in državami članicami. Evropsko združenje za perutnino, jajca in divjačino (European Poultry, Egg and Game Association – EPEGA) je v povratnih informacijah, prejetih januarja 2018 po objavi časovnega načrta, jasno izrazilo podporo odprtju navedenih dodatnih kvot. 
            
            
               •Zbiranje in uporaba strokovnih mnenj
            
            
               Ni relevantno. Ukrep je sprejet v okviru izvajanja odločitev iz poročila odbora STO, kar je obveznost Unije na podlagi Sporazuma o STO. 
            
            
               •Ocena učinka
            
            
               Ni relevantno. Ukrep je sprejet v okviru izvajanja odločitev iz poročila odbora STO, kar je obveznost Unije na podlagi Sporazuma o STO. 
            
            
               •Ustreznost in poenostavitev ureditve
            
            
               Ni relevantno. Ukrep je sprejet v okviru izvajanja odločitev iz poročila odbora STO, kar je obveznost Unije na podlagi Sporazuma o STO. 
            
            
               •Temeljne pravice
            
            
               Ni relevantno.
            
            
               4.PRORAČUNSKE POSLEDICE
            
            
               Glej oceno finančnih posledic.
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               Komisija predlaga Svetu, da se v imenu Unije s Kitajsko sklene Sporazum v obliki izmenjave pisem. 
            
            
               Rezultati Sporazuma so naslednji:
            
         
         
            
               Evropska unija odpre naslednje tarifne kvote:
            
            
               tarifno kvoto v višini 6 060 ton za tarifno postavko 1602.3929 (pri čemer se Kitajski dodeli 6 000 ton, 60 ton pa vsem drugim državam) s stopnjo dajatve v okviru kvote 10,9 %;
            
            
               tarifno kvoto v višini 660 ton za tarifno postavko 1602.3985 (pri čemer se Kitajski dodeli 600 ton, 60 ton pa vsem drugim državam) s stopnjo dajatve v okviru kvote 10,9 %;
            
            
               tarifno kvoto erga omnes v višini 5 000 ton za tarifno postavko 1602.3219 s stopnjo dajatve v okviru kvote 8 %.
            
            
               Komisija bo v skladu s členom 187(a) uredbe o vzpostavitvi skupne ureditve kmetijskih trgov (Uredba (EU) št. 1308/2013) sprejela izvedbene uredbe za razširitev in upravljanje zadevnih kvot.
            
            
               Ti izvedbeni ukrepi se pripravljajo vzporedno s tem predlogom.
            
            
               EU in Kitajsko bosta po odprtju kvot Sporazum priglasili organu STO za reševanje sporov kot sporazumno rešitev v zvezi s sporom DS492. 
            
            
               2018/0281 (NLE)
            
            
               Predlog
            
            
               SKLEP SVETA
            
            
               o sklenitvi, v imenu Evropske unije, Sporazuma v obliki izmenjave pisem med Evropsko unijo in Ljudsko republiko Kitajsko v zvezi s postopkom STO za reševanje sporov DS492 z naslovom Ukrepi, ki vplivajo na tarifne koncesije za nekatere proizvode iz perutninskega mesa
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) drugega pododstavka člena 218(6) Pogodbe, 
            
            
               ob upoštevanju predloga Evropske komisije,
            
            
               ob upoštevanju odobritve Evropskega parlamenta,
            
            
               ob upoštevanju naslednjega:
            
            
               (1)Svet je 12. marca 2018 Komisijo pooblastil za začetek pogajanj s Kitajsko o sporazumni rešitvi kot del postopka STO za reševanje sporov DS492 z naslovom Ukrepi, ki vplivajo na tarifne koncesije za nekatere proizvode iz perutninskega mesa.
            
            
               (2)Pogajanja so se končala in Sporazum v obliki izmenjave pisem med Evropsko unijo in Kitajsko je bil parafiran 18. junija 2018.
            
            
               (3)Sporazum je bil dne […] podpisan v imenu Unije ob upoštevanju njegove poznejše sklenitve v skladu s Sklepom Sveta […]
                  1
               .
            
            
               (4)Sporazum bi bilo treba odobriti v imenu Evropske unije –
            
         
         
            
               SPREJEL NASLEDNJI SKLEP: 
            
            
               Člen 1
            
            
               Sporazum v obliki izmenjave pisem med Evropsko unijo in Kitajsko v zvezi s postopkom DS492 z naslovom Ukrepi, ki vplivajo na tarifne koncesije za nekatere proizvode iz perutninskega mesa, je s tem sklenjen.
            
            
               Besedilo Sporazuma je priloženo temu sklepu.
            
            
               Člen 2
            
            
               Predsednik Sveta imenuje osebo, pristojno, da v imenu Evropske unije posreduje uradno obvestilo iz Sporazuma.
            
            
               Člen 3
            
            
               Ta sklep začne veljati na dan sprejetja. Objavi se v Uradnem listu Evropske unije.
            
            
               Generalni sekretariat Sveta objavi datum začetka veljavnosti Sporazuma v Uradnem listu Evropske unije.
            
            
            
               V Bruslju,
            
            
               
                     Za Svet
               
               
                     Predsednik
               
            
            
               OCENA FINANČNIH POSLEDIC ZAKONODAJNEGA PREDLOGA
            
            
                     
                     
                        Priloga
                     
                     
                        OCENA FINANČNIH POSLEDIC 
                     
                  
                  
                     
                        FinancSt/18/2693597
                     
                     
                        CM/aj
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2631461 
                     
                  
               
                     
                  
                  
                     
                        DATUM: 7. 5. 2018
                     
                     
                  
               
                     
                        1.
                     
                  
                  
                     
                        PRORAČUNSKA POSTAVKA:
                     
                     
                        Poglavje 12 – Carine in druge dajatve
                     
                     
                  
                  
                     
                        ODOBRITVE:
                     
                     
                        22 844 milijonov EUR
                     
                     
                         
                     
                  
               
                     
                        2.
                     
                  
                  
                     
                        NASLOV: Predlog SKLEPA SVETA o sklenitvi, v imenu Evropske unije, Sporazuma v obliki izmenjave pisem med Evropsko unijo in Ljudsko republiko Kitajsko v zvezi s postopkom STO za reševanje sporov DS492 z naslovom Ukrepi, ki vplivajo na tarifne koncesije za nekatere proizvode iz perutninskega mesa
                     
                     
                     
                  
               
                     
                        3.
                     
                  
                  
                     
                        PRAVNA PODLAGA: Pogodba o delovanju Evropske unije in zlasti člen 207 v povezavi s členom 218(5) 
                     
                  
               
                     
                        4.
                     
                  
                  
                     
                        CILJI: odpreti tarifne kvote za nekatere proizvode iz perutninskega mesa, pri čemer se določena količina dodeli posebej Kitajski, določena količina pa ostalim državam v skladu s postopkom STO za reševanje sporov DS492
                     
                  
               
                     
                        5.
                     
                  
                  
                     
                        FINANČNE POSLEDICE
                     
                  
                  
                     
                        TEKOČE PRORAČUNSKO OBDOBJE
                        2018
                        (v milijonih EUR)
                     
                  
                  
                     
                        PRORAČUNSKO LETO
                     
                     
                        2019
                     
                     
                        (v milijonih EUR)
                     
                  
                  
                     
                        NASLEDNJA PRORAČUNSKA LETA
                     
                     
                        2020 in naprej
                     
                     
                        (v milijonih EUR)
                     
                  
               
                     
                        5.0
                     
                  
                  
                     
                        ODHODKI
                     
                     
                        –
                              V BREME PRORAČUNA EU
                        (NADOMESTILA/INTERVENCIJE)
                     
                     
                        –
                              NACIONALNI ORGANI
                     
                     
                        –
                              DRUGO
                     
                  
                  
                     
                        NI PODATKOV
                     
                  
                  
                     
                        –
                     
                  
                  
                     
                        –
                     
                  
               
                     
                        5.1
                     
                  
                  
                     
                        PRIHODKI
                     
                     
                        –
                              LASTNA SREDSTVA EU 
                        (PRELEVMANI/CARINE)
                     
                     
                        –
                              NACIONALNI
                     
                  
                  
                     
                        –
                     
                  
                  
                     
                        –8,2
                     
                  
                  
                     
                        –8,2
                     
                  
               
                     
                        5.2
                     
                  
                  
                     
                        METODA IZRAČUNA: glej pripombe
                     
                  
               
                     
                        6.0
                     
                  
                  
                     
                        ALI SE LAHKO PROJEKT FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA?
                     
                  
                  
                     
                        DA NE
                     
                  
               
                     
                        6.1
                     
                  
                  
                     
                        ALI SE LAHKO PROJEKT FINANCIRA S PRENOSOM MED POGLAVJI TEKOČEGA PRORAČUNA?
                     
                  
                  
                     
                        DA NE
                     
                  
               
                     
                        6.2
                     
                  
                  
                     
                        ALI BO POTREBEN DOPOLNILNI PRORAČUN (REBALANS)?
                     
                  
                  
                     
                        DA NE
                     
                  
               
                     
                        6.3
                     
                  
                  
                     
                        ALI BO TREBA ODOBRENA PRORAČUNSKA SREDSTVA VKLJUČITI V PRIHODNJE PRORAČUNE?
                     
                  
                  
                     
                        DA NE
                     
                  
               
                     
                        PRIPOMBE:
                     
                     
                        Predlog ne vpliva na odhodke.
                     
                     
                        Teoretični znesek izgube lastnih sredstev, ob upoštevanju odbitka v višini 20 % zaradi stroškov pobiranja, znaša 8,2 milijona EUR. To temelji na domnevi, da bi bile skupne količine, dodeljene v koncesijah (11 720 ton), uvožene tudi pri uporabi celotne tarifne stopnje 86,7 EUR/100 kg, kar bi vodilo v skupni znesek lastnih sredstev v višini 11,2 milijona EUR (brez stroškov pobiranja).
                     
                     
                        Dodeljena koncesija naj bi vodila v znesek lastnih sredstev v višini 3 milijonov EUR (brez stroškov pobiranja).
                     
                     
                  
               
         
         
            
                  
                     (1)
                  
                        UL L […], […], str. […].
               
            
      
    ---documentbreak--- 
      
         
               EVROPSKA KOMISIJA
            Bruselj,5.7.2018
            COM(2018) 518 final
            PRILOGA
            k
            predloguSKLEPA SVETA
            o sklenitvi, v imenu Evropske unije, Sporazuma v obliki izmenjave pisem med Evropsko unijo in Ljudsko republiko Kitajsko v zvezi s postopkom STO za reševanje sporov DS492 z naslovom Ukrepi, ki vplivajo na tarifne koncesije za nekatere proizvode iz perutninskega mesa
            
               
         
         
            
               PRILOGA
            
            
               SPORAZUM V OBLIKI IZMENJAVE PISEM
            
            
            
               med Evropsko unijo in Ljudsko republiko Kitajsko v zvezi s postopkom DS492 z naslovom Evropska unija – Ukrepi, ki vplivajo na tarifne koncesije za nekatere proizvode iz perutninskega mesa 
            
            
            
               A. Pismo Evropske unije
            
            
            
               Spoštovani, 
            
            
            
               v čast mi je, da Vam pišem glede navedenega spora v okviru Svetovne trgovinske organizacije in rezultatov naših pogajanj o sporazumni rešitvi. 
            
            
            
               Evropska unija odpre naslednje tarifne kvote
                  1
               :
            
            
            
               tarifno kvoto v višini 6 060 ton za tarifno postavko 1602.3929 (pri čemer se Kitajski dodeli 6 000 ton, 60 ton pa vsem drugim državam) s stopnjo dajatve v okviru kvote 10,9 %;
            
            
            
               tarifno kvoto v višini 660 ton za tarifno postavko 1602.3985 (pri čemer se Kitajski dodeli 600 ton, 60 ton pa vsem drugim državam) s stopnjo dajatve v okviru kvote 10,9 %;
            
            
            
               tarifno kvoto erga omnes v višini 5 000 ton za tarifno postavko 1602.3219 s stopnjo dajatve v okviru kvote 8 %.
            
            
         
         
            
               Evropska unija in Kitajska druga drugo uradno obvestita o zaključku notranjih postopkov za začetek veljavnosti tega sporazuma. Ta sporazum začne veljati 14 dni po prejemu zadnjega uradnega obvestila. Navedene tarifne kvote Evropske unije se začnejo uporabljati z datumom začetka veljavnosti tega sporazuma.
            
            
                
            
            
               Evropska unija in Kitajska po odprtju tarifnih kvot Sporazum priglasita organu STO za reševanje sporov kot sporazumno rešitev na podlagi člena 3.6 dogovora o reševanju sporov v zvezi s postopkom DS492 z naslovom Evropska unija – Ukrepi, ki vplivajo na tarifne koncesije za nekatere proizvode iz perutninskega mesa. Kitajska na tej podlagi glede postopka DS492 potrjuje, da ne bo niti zaprosila za uvedbo postopkov v skladu s členom 21.5 dogovora o reševanju sporov niti za začasno ukinitev koncesij ali drugih obveznosti v skladu s členom 22.6 dogovora o reševanju sporov, dokler Evropska unija izpolnjuje vse obveznosti na podlagi tega sporazuma.
            
            
            
               Vljudno Vas prosim, da Vaša vlada potrdi, da se strinja z navedenim. 
            
            
            
               V čast mi je predlagati, da to pismo in Vaša potrditev, če je vsebina tega pisma za Vašo Vlado sprejemljiva, skupaj predstavljata Sporazum v obliki izmenjave pisem med Evropsko unijo in Ljudsko republiko Kitajsko.
            
            
            
               Prejmite izraze mojega globokega spoštovanja.
            
            
            
               V vednost Tajski.
            
            
            
               V imenu Evropske unije
            
            
            
            
               B. Pismo Ljudske republike Kitajske
            
            
            
            
               Spoštovani, 
            
            
         
         
            
               v čast mi je potrditi prejem Vašega pisma z današnjim datumom, ki se glasi:
            
            
            
               „v čast mi je, da Vam pišem glede navedenega spora v okviru Svetovne trgovinske organizacije in rezultatov naših pogajanj o sporazumni rešitvi. 
            
            
            
               Evropska unija odpre naslednje tarifne kvote
                  2
               :
            
            
            
               tarifno kvoto v višini 6 060 ton za tarifno postavko 1602.3929 (pri čemer se Kitajski dodeli 6 000 ton, 60 ton pa vsem drugim državam) s stopnjo dajatve v okviru kvote 10,9 %;
            
            
            
               tarifno kvoto v višini 660 ton za tarifno postavko 1602.3985 (pri čemer se Kitajski dodeli 600 ton, 60 ton pa vsem drugim državam) s stopnjo dajatve v okviru kvote 10,9 %;
            
            
            
               tarifno kvoto erga omnes v višini 5 000 ton za tarifno postavko 1602.3219 s stopnjo dajatve v okviru kvote 8 %.
            
            
            
               Evropska unija in Kitajska druga drugo uradno obvestita o zaključku notranjih postopkov za začetek veljavnosti tega sporazuma. Ta sporazum začne veljati 14 dni po prejemu zadnjega uradnega obvestila. Navedene tarifne kvote Evropske unije se začnejo uporabljati z datumom začetka veljavnosti tega sporazuma.  
            
            
                
            
            
               Evropska unija in Kitajska po odprtju tarifnih kvot Sporazum priglasita organu STO za reševanje sporov kot sporazumno rešitev na podlagi člena 3.6 dogovora o reševanju sporov v zvezi s postopkom DS492 z naslovom Evropska unija – Ukrepi, ki vplivajo na tarifne koncesije za nekatere proizvode iz perutninskega mesa. Kitajska na tej podlagi glede postopka DS492 potrjuje, da ne bo niti zaprosila za uvedbo postopkov v skladu s členom 21.5 dogovora o reševanju sporov niti za začasno ukinitev koncesij ali drugih obveznosti v skladu s členom 22.6 dogovora o reševanju sporov, dokler Evropska unija izpolnjuje vse obveznosti na podlagi tega sporazuma.“
            
            
            
               V imenu svoje vlade izražam strinjanje z zgornjim pismom.
            
            
            
            
               V imenu Ljudske republike Kitajske
            
         
         
            
            
            
            
            
         
         
            
                  
                     (1)
                  
                        Tajska soglaša z dodelitvijo prvih dveh tarifnih kvot Kitajski. 
               
               
                  
                     (2)
                  
                        Tajska soglaša z dodelitvijo prvih dveh tarifnih kvot Kitajski.